
住谞讛讚专讬谉 爪讜 注"讗 - 驻讬专讜砖 砖讟讬讬谞讝诇抓

讜砖谞讬 谞驻砖讱 [讜砖谞讛 注爪诪讱] 砖诇讗 讬讻讬专讜讱. 砖讗诇 讗讜转讜 住谞讞专讬讘: 讘诪讗讬 讗讬砖谞讬 [讘诪讛 讗砖谞讛]? 讗诪专 诇讬讛 [诇讜] 讝讬诇 讗讬讬转讬 [诇讱 讛讘讗] 诇讬 诪住驻专讗, 讜讗讬讙讝讬讬讱 讗谞讗 [诪住驻专讬讬诐, 讜讗讙讝讜讝 讗讜转讱 讗谞讬] 砖讗诇 住谞讞专讬讘: 诪讛讬讻讗 讗讬讬转讬 [诪讛讬讻谉 讗讘讬讗]? 讗诪专 诇讬讛 [诇讜] 讛拽讚讜砖 讘专讜讱 讛讜讗: 注讜诇 诇讛讛讜讗 讘讬转讗 讜讗讬讬转讬 [诇讱 诇讗讜转讜 讘讬转 讜讛讘讗]. 讗讝诇 讗砖讻讞讬谞讛讜 [讛诇讱 诪爪讗诐], 讗转讜 [讘讗讜] 诪诇讗讻讬 砖专转 讜讗讬讚诪讜 诇讬讛 讻讙讘专讬 [讜谞讚诪讜 诇讜 讻讘谞讬 讗讚诐], 讜讛讜讜 拽讗 讟讞谞讬 拽砖讬讬转讗 [讜讛讬讜 讟讜讞谞讬诐 讙专注讬谞讬 转诪专讬诐].


讗诪专 诇讛讜 [诇讛诐] 住谞讞专讬讘: 讛讘讜 [转谞讜] 诇讬 诪住驻专讗 [诪住驻专讬讬诐], 讗诪专讜 诇讬讛 [诇讜] 诪诇讗讻讬 讛砖专转: 讟讞讜谉 讞讚 讙专讬讜讗 讚拽砖讬讬转讗 [住讗讛 讗讞转 砖诇 讙专注讬谞讬诐] 讜谞讬转谉 诇讱. 讟讞谉 讞讚 讙专讬讜讗 讚拽砖讬讬转讗 讜讬讛讘讜 诇讬讛 诪住驻专转讗 [住讗讛 讗讞转 砖诇 讙专注讬谞讬诐 讜谞转谞讜 诇讜 诪住驻专讬讬诐]. 注讚 讚讗转讗 [砖讘讗], 讗讬讞砖讱 [讞砖讱 讛讬讜诐]. 讗诪专 诇讬讛 [诇讜] 讛拽讚讜砖 讘专讜讱 讛讜讗 诇住谞讞专讬讘: 讝讬诇 讗讬讬转讬 谞讜专讗 [诇讱 讛讘讗 讗砖] 诇讛讗讬专. 讗讝诇 讜讗讬讬转讬 谞讜专讗 [讛诇讱 住谞讞专讬讘 讜讛讘讬讗 讗砖]. 讘讛讚讬 讚拽讗 谞驻讞 诇讬讛, 讗转诇讬 讘讬讛 谞讜专讗 讘讚讬拽谞讬讛, 讗讝诇 讙讝讬讬讛 诇专讬砖讬讛 讜讚讬拽谞讬讛 [讘注讜讚 砖讛讜讗 谞讜驻讞 讘讗砖 诇诇讘讜转讛, 讗讞讝讛 讛讗砖 讘讝拽谞讜, 讛诇讻讛 讜讙诇讞讛 讗转 专讗砖讜 讜讝拽谞讜] 讗诪专讜: 讛讬讬谞讜 讚讻转讬讘 [讝讛讜 砖谞讗诪专]: "讜讙诐 讗转 讛讝拽谉 转住驻讛" (讬砖注讬讛 讝, 讻). 讗诪专 专讘 驻驻讗: 讛讬讬谞讜 讚讗诪专讬 讗讬谞砖讬 [讝讛讜 砖讗讜诪专讬诐 讘谞讬 讗讚诐] 讻驻转讙诐 注诪诪讬: "讙专讬专转讬讛 诇讗专诪讗讛 砖驻讬专 诇讬讛 [讗诐 讞专讻转 讗转 讛讙讜讬 讜谞讗讛 讛讬讛 讘注讬谞讬讜], 讗讬转诇讬 诇讬讛 谞讜专讗 讘讚讬拽谞讬讛 [讛讚诇拽 诇讜 讗砖 讘讝拽谞讜] 讜诇讗 砖讘注转 讞讜讻讗 诪讬谞讬讛 [转砖讘注 爪讞讜拽 诪诪谞讜], 讜驻转讙诐 讝讛 讘讗 诇讜诪专 砖讗诐 讗讚诐 讗讬谞讜 诪讜讞讛 讻砖诪讝诇讝诇讬诐 讘讜, 诪诪砖讬讻讬诐 诇注砖讜转 讝讗转, 讗讘诇 讛讚讬诪讜讬 谞诇拽讞 诪诪注砖讛 住谞讞专讬讘.


讗讝诇 讗砖讻讞 讚驻讗 诪转讬讘讜转讗 [讛诇讱 住谞讞专讬讘 诪爪讗 拽专砖 诪转讬讘转讜] 砖诇 谞讞, 讗诪专: 讛讬讬谞讜 讗诇讛讗 专讘讗 讚砖讬讝讘讬讛 [讝讛讜 讛讗诇 讛讙讚讜诇 砖讛爪讬诇讜] 讗转 谞讞 诪讟讜驻谞讗 [诪讛诪讘讜诇], 讗诪专: 讗讬 讗讝讬诇 讛讛讜讗 讙讘专讗 讜诪爪诇讞, 诪拽专讘 诇讛讜 诇转专讬谉 讘谞讜讛讬 拽诪讱 [讗诐 讬诇讱 讗讜转讜 讗讬砖, 讻诇讜诪专, 讗谞讬, 讜讬爪诇讬讞, 讬拽专讬讘 讗转 砖谞讬 讘谞讬讜 诇驻谞讬讱]. 砖诪注讜 讘谞讜讛讬 讜拽讟诇讜讛讜 [讘谞讬讜 讜讛专讙讜讛讜], 讛讬讬谞讜 讚讻转讬讘 [讝讛讜 砖谞讗诪专]: "讜讬讛讬 讛讜讗 诪砖转讞讜讛 讘讬转 谞住专讱 讗诇讛讬讜 讜讗讚专诪诇讱 讜砖专讗爪专 讘谞讬讜 讛讻讛讜 讘讞专讘 讜讛诪讛 谞诪诇讟讜 讗专抓 讗专专讟" (诪诇讻讬诐 讘' 讬讟, 诇讝) 讜诪驻专砖 "谞住专讜讱" 诇砖讜谉 谞住专, 砖讛砖转讞讜讜讛 诇谞住专 讜注砖讜 讗诇讜讛. 


讗 讻讬讜谉 砖讛讜讝讻专讜 拽讜讚诐 诪诇讻讬诐 砖讘讗讜 诇诪诇讞诪讛 注诇 讗讘专讛诐 (专诪"讛), 诪讘讗专讬诐: 谞讗诪专 讘讗讘专讛诐 "讜讬讞诇拽 注诇讬讛诐 诇讬诇讛 讛讜讗 讜注讘讚讬讜 讜讬讻诐" (讘专讗砖讬转 讬讚, 讟讜), 讜讛诪诇讛 "诇讬诇讛" 诇讻讗讜专讛 讗讬谞讛 讘诪拽讜诪讛 讛专讗讜讬 讘诪砖驻讟, 讜注诇 讻讱 讗诪专 专' 讬讜讞谞谉: 讗讜转讜 诪诇讗讱 砖谞讝讚诪谉 诇讜 诇讗讘专讛诐 诇注讜讝专讜 "诇讬诇讛" 砖诪讜, 砖谞讗诪专: "讜讛诇讬诇讛 讗诪专 讛专讛 讙讘专" (讗讬讜讘 讙, 讙), 诪砖诪注 砖砖诐 诪诇讗讱 讛讜讗. 讜专' 讬爪讞拽 谞驻讞讗 讗诪专: 砖注砖讛 注诪讜 诪注砖讛 诇讬诇讛, 砖讻讜讻讘讬 讛砖诪讬诐 谞诇讞诪讜 注讘讜专讜, 砖谞讗诪专: "诪谉 砖诪讬诐 谞诇讞诪讜 讛讻讜讻讘讬诐 诪诪住诇讜转诐 谞诇讞诪讜 注诐 住讬住专讗" (砖讜驻讟讬诐 讛, 讻). 讗诪专 专讬砖 诇拽讬砖: 讟讘讗 讚谞驻讞讗 诪讚讘专 谞驻讞讗 [讟讜讘 讚讘专讜 砖诇 讛谞驻讞, 专' 讬爪讞拽 谞驻讞讗, 诪砖诇 讘谉 讛谞驻讞, 讛讜讗 讛讻谞讜讬 诇专' 讬讜讞谞谉].


讜注诇 诪讛 砖谞讗诪专 讘讗讘专讛诐: "讜讬专讚祝 注讚 讚谉" (讘专讗砖讬转 讬讚, 讬讚), 讗诪专 专' 讬讜讞谞谉: 讻讬讜谉 砖讘讗 讗讜转讜 爪讚讬拽 (讗讘专讛诐) 注讚 讚谉 鈥� 转砖砖 讻讞讜, 讻讬 专讗讛 讘专讜讞 讛拽讜讚砖 讗转 讘谞讬 讘谞讬讜 砖讛诐 注转讬讚讬谉 诇注讘讜讚 注讘讜讚讛 讝专讛 讘讚谉, 砖谞讗诪专: "讜讬注砖 砖谞讬 注讙诇讬 讝讛讘... 讜讬砖诐 讗转 讛讗讞讚 讘讘讬转 讗诇 讜讗转 讛讗讞讚 谞转谉 讘讚谉" (诪诇讻讬诐 讗' 讬讘, 讻讞-讻讟). 讜讗祝 讗讜转讜 专砖注 谞讘讜讻讚谞爪专 诇讗 谞转讙讘专 注讚 砖讛讙讬注 诇讚谉, 砖谞讗诪专: "诪讚谉 谞砖诪注 谞讞专转 住讜住讬讜" (讬专诪讬讛 讞, 讟讝).


讗诪专 专' 讝讬专讗: 讗祝 注诇 讙讘 [讗祝 注诇 驻讬] 砖砖诇讞 专' 讬讛讜讚讛 讘谉 讘转讬专讗 诪谞爪讬讘讬谉: 讛讝讛专讜 讘讻讘讜讚讜 砖诇 讝拽谉 砖砖讻讞 转诇诪讜讚讜 诪讞诪转 讗讜谞住讜, 讜讛讝讛专讜 讘讝诪谉 砖讞讬讟讛 砖转讞转讻讜 讙诐 讗转 讛讜讜专讬讚讬谉 讻讚注转 专' 讬讛讜讚讛, 讜讛讝讛专讜 讘讻讘讜讚 讘谞讬 注诪讬 讛讗专抓 诇驻讬 砖讬砖 砖诪讛谉 转爪讗 转讜专讛. 诪讻诇 诪拽讜诐 讻讬 讛讗 诪讬诇转讗 诪讜讚注讬谞谉 诇讛讜 [讻诪讜 讚讘专 讝讛 诪讜讚讬注讬诐 讗谞讜 诇讛诐] 谞讗诪专


"爪讚讬拽 讗转讛 讛' 讻讬 讗专讬讘 讗诇讬讱 讗讱 诪砖驻讟讬诐 讗讚讘专  讗讜转讱 诪讚讜注 讚专讱 专砖注讬诐 爪诇讞讛 砖诇讜 讻诇 讘讙讚讬 讘讙讚. 谞讟注转诐 讙诐 砖专砖讜 讬诇讻讜   讙诐 注砖讜 驻专讬" (砖诐 讬讘, 讗-讘) 诪讗讬 讗讛讚专讜 诇讬讛 [诪讛 讛砖讬讘讜 诇讜] 诇讬专诪讬讛讜 注诇 讟注谞讛 讝讜 鈥� "讻讬 讗转 专讙诇讬诐 专爪转讛 讜讬诇讗讜讱 讜讗讬讱 转转讞专讛 讗转 讛住讜住讬诐 讜讘讗专抓 砖诇讜诐 讗转讛 讘讜讟讞 讜讗讬讱 转注砖讛 讘讙讗讜谉 讛讬专讚谉" (砖诐 讛), 讜诪转讞讬诇讛 诪讘讗专讬诐 讗转 讛讻转讜讘 讻驻砖讜讟讜.


诪砖诇 诇讗讚诐 讗讞讚 砖讗诪专: 讬讻讜诇 讗谞讬 诇专讜抓 砖诇砖 驻专住讗讜转 诇驻谞讬 讛住讜住讬诐 讘讬谉 讘爪注讬 讛诪讬诐 (讘讬爪讜转, 诪拽讜诐 讟讜讘注谞讬). 谞讝讚诪谉 诇讜 专讙诇讬 讗讞讚, 专抓 诇驻谞讬讜 砖诇砖讛 诪讬诇讬谉 讘讬讘砖讛 讜谞诇讗讛. 讗诪专讜 诇讜: 讜诪讛 诇驻谞讬 专讙诇讬 讻讱 讛转注讬讬驻转, 诇驻谞讬 讛住讜住讬诐 鈥� 注诇 讗讞转 讻诪讛 讜讻诪讛. 讜诪讛 砖诇砖转 诪讬诇讬谉 讻讱 注讬讬驻转, 砖诇砖 驻专住讗讜转 砖讛谉 驻讬 讗专讘注 鈥� 注诇 讗讞转 讻诪讛 讜讻诪讛. 讜诪讛 讘讬讘砖讛 讻讱, 讘讬谉 讘爪注讬 讛诪讬诐 鈥� 注诇 讗讞转 讻诪讛 讜讻诪讛.


讜讘讬讗讜专讜 砖诇 讛注谞讬谉: 讗祝 讗转讛, 讬专诪讬讛讜, 讞砖讜讘: 讜诪讛 讘砖讻专 讗专讘注 驻住讬注讜转 砖砖诇诪转讬 诇讗讜转讜 专砖注 谞讘讜讻讚谞爪专 诪驻谞讬 砖专抓 讗讞专 讻讘讜讚讬 鈥� 讗转讛 转诪讬讛 讻诪讛 讙讚讜诇 转讜拽驻讜, 讻砖讗谞讬 诪砖诇诐 砖讻专 诇讗讘专讛诐 讬爪讞拽 讜讬注拽讘 砖专爪讜 诇驻谞讬 讻住讜住讬诐 讻诇 讬诪讬讛诐 鈥� 注诇 讗讞转 讻诪讛 讜讻诪讛. 诇诇诪讚谞讜 讻诪讛 讙讚讜诇 讻讜讞讛 砖诇 诪爪讜讛, 讗驻讬诇讜 诪爪讜讛 拽诇讛. 讛讬讬谞讜 讚讻转讬讘 [讝讛讜 砖谞讗诪专]: "诇谞讘讗讬诐 谞砖讘专 诇讘讬 讘拽专讘讬 专讞驻讜 讻诇 注爪诪转讬 讛讬讬转讬 讻讗讬砖 砖讻讜专 讜讻讙讘专 注讘专讜 讬讬谉 诪驻谞讬 讛' 讜诪驻谞讬 讚讘专讬 拽讚砖讜" (砖诐 讻讙, 讟).


讘 讜砖讜讗诇讬诐: 讛谞讬 [讗讜转谉] 讗专讘注 驻住讬注讜转 砖诇 谞讘讜讻讚谞爪专 诪讗讬 讛讬讗 [诪讛 讛谉]? 讜诪住讘讬专讬诐, 讚讻转讬讘 [砖谞讗诪专]: "讘注转 讛讛讬讗 砖诇讞 诪专讗讚讱 讘诇讗讚谉 讘谉 讘诇讗讚谉 诪诇讱 讘讘诇 住驻专讬诐 讜诪谞讞讛 讗诇 讞讝拽讬讛讜 讜讬砖诪注 讻讬 讞诇讛 讜讬讞讝拽" (讬砖注讬讛 诇讟, 讗). 讜砖讜讗诇讬诐: 讜讻讬 诪砖讜诐 "讻讬 讞诇讛 讞讝拽讬讛讜 讜讬讞讝拽" 砖讚专 诇讬讛 [砖诇讞 诇讜] 住驻专讬诐 讜诪谞讞讛? 讜诪砖讬讘讬诐: 讗讬谉 [讻谉], 讜讟注诪讜 鈥� "诇讚专砖 讛诪讜驻转 讗砖专 讛讬讛 讘讗专抓" (讚讘专讬 讛讬诪讬诐 讘' 诇讘, 诇讗). 讜讻讱 讛讬讛 讛讚讘专, 砖讗诪专 专' 讬讜讞谞谉: 讗讜转讜 讛讬讜诐 砖诪转 讘讜 讗讞讝 砖转讬 砖注讜转 讛讬讛, 砖谞转拽爪专 讗讜转讜 讬讜诐 讘注砖专 砖注讜转 讻讚讬 砖讬诪讛专讜 诇拽讘讜专 讗转 讗讞讝 讜诇讗 讬讞诇拽讜 诇讜 讻讘讜讚 诪诇讻讬诐.


讜讻讬 [讜讻讗砖专] 讞诇讛 讞讝拽讬讛讜 讜讗讬转驻讞 [讜讛讘专讬讗], 讗讛讚专讬谞讛讜 拽讜讚砖讗 讘专讬讱 讛讜讗 诇讛谞讱 [讛讞讝讬专 讛拽讚讜砖 讘专讜讱 讛讜讗 诇讗讜转谉] 注砖专 砖注讬 谞讬讛诇讬讛 [砖注讜转 诇讜], 讚讻转讬讘 [砖谞讗诪专]: "讛谞谞讬 诪砖讬讘 讗转 爪诇 讛诪注诇讜转 讗砖专 讬专讚讛 讘诪注诇讜转 讗讞讝 讘砖诪砖 讗讞专谞讬转 注砖专 诪注诇讜转 讜转砖讘 讛砖诪砖 注砖专 诪注诇讜转 讘诪注诇讜转 讗砖专 讬专讚讛" (讬砖注讬讛 诇讞, 讞), 砖讛砖诪砖 砖讬专讚讛 讘砖诇 讗讞讝 鈥� 讞讝专讛 讜砖讘讛 讘砖诇 讘谞讜. 讗诪专 诇讛讜 [诇讛诐] 诪专讜讚讱 诇砖专讬讜: 诪讗讬 讛讗讬 [诪讛 讛讜讗 讝讛] 砖讛讬讜诐 诪转讗专讱? 讗诪专讜 诇讬讛 [诇讜]: 讞讝拽讬讛讜 讞诇砖 讜讗讬转驻讞 [讞诇讛 讜讛讘专讬讗], 讜讘砖讘讬诇讜 讝专讞讛 讛砖诪砖. 讗诪专 诪专讜讚讱: 讗讬讻讗 讙讘专讗 讻讬 讛讗讬 讜诇讗 讘注讬谞讗 诇砖讚讜专讬 诇讬讛 砖诇诪讗 [讬砖 讗讚诐 讻讝讛 讜讗讬谉 讗谞讬 爪专讬讱 诇砖诇讜讞 诇讜 砖诇讜诐]? 讜讚讗讬 爪专讬讱 诇讻讘讚讜 讘讬讜转专. 讻转讘讜 诇讬讛 [诇讜] 砖专讬 诪专讜讚讱 诇讞讝拽讬讛讜: "砖诇诪讗 诇诪诇讻讗 [砖诇讜诐 诇诪诇讱] 讞讝拽讬讛, 砖诇诐 诇拽专转讗 讬专讜砖诇诐 [砖诇讜诐 诇注讬专 讬专讜砖诇讬诐], 砖诇诐 诇讗诇讛讗 专讘讗 [砖诇讜诐 诇讗诇 讛讙讚讜诇] ".


谞讘讜讻讚 谞讗爪专 住驻专讬讛 [住讜驻专讜] 砖诇 讘诇讗讚谉 讛讜讛 [讛讬讛], 讛讛讬讗 砖注转讗 [讜讗讜转讛 砖注讛] 诇讗 讛讜讛 讛转诐 [讛讬讛 砖诐]. 讻讬 讗转讗 [讻讗砖专 讘讗] 讗诪专 诇讛讜 [诇讛诐] 诇住讜驻专讬诐: 讛讬讻讬 讻转讘讬转讜 [讻讬爪讚 讻转讘转诐]? 讗诪专讜 诇讬讛 [诇讜]: 讛讻讬 讻转讘讬谞谉 [讻讱 讻转讘谞讜], 讻讗诪讜专. 讗诪专 诇讛讜 [诇讛诐] 谞讘讜讻讚谞讗爪专 诇住讜驻专讬诐: 拽专讬转讜 诇讬讛 "讗诇讛讗 专讘讗" 讜讻转讘讬转讜 诇讬讛 [拽讜专讗讬诐 讗转诐 诇讜 "讛讗诇 讛讙讚讜诇" 讜讻讜转讘讬诐 讗转诐 讗讜转讜] 诇讘住讜祝, 讗诇讗 讛讻讬 讻转讜讘讜 [讻讱 讻转讘讜] "砖诇诐 诇讗诇讛讗 专讘讗 [砖诇讜诐 诇讗诇 讛讙讚讜诇], 砖诇诐 诇拽专转讗 讚讬专讜砖诇诐 [砖诇讜诐 诇注讬专 讬专讜砖诇讬诐], 砖诇诐 诇诪诇讻讗 [砖诇讜诐 诇诪诇讱] 讞讝拽讬讛". 讗诪专讬 诇讬讛 [讗诪专讜 诇讜] 讛住讜驻专讬诐 诇谞讘讜讻讚谞讗爪专: 拽专讬讬谞讗 讚讗讬讙专转讗 讗讬讛讜 诇讬讛讜讬 驻专讜讜谞拽讗 [拽讜专讗 讛讗讙专转 讛讜讗 砖讬讛讬讛 讛砖诇讬讞 诇讘砖专 讗转 讛讻转讜讘 讘讛], 讻诇讜诪专, 讚讗讙 讗转讛 诇转拽谉 讗转 讛讚讘专讬诐.


专讛讟 讘转专讬讛 [专抓 讗讞专讬讜] 讗讞专讬 讛砖诇讬讞 诇讛砖讬讘讜, 讜诇讻转讜讘 讘谞讜住讞 讗讞专. 讻讚专讛讬讟 [讻讗砖专 专抓] 讗专讘注 驻住讬注讜转 讗转讗 [讘讗] 讙讘专讬讗诇 讜讗讜拽诪讬讛 [讜讛注诪讬讚讜] 砖诇讗 讬专讜抓 讬讜转专. 讗诪专 专' 讬讜讞谞谉: 讗讬诇诪诇讗 诇讗 讘讗 讙讘专讬讗诇 讜讛注诪讬讚讜 诇讗 讛讬讛 转拽谞讛 诇砖讜谞讗讬讛诐 砖诇 讬砖专讗诇 (讻诇讜诪专, 诇讬砖专讗诇) 砖讛讬讛 讝讜讻讛 诇诪诇讜讻讛 讘诪砖讱 讚讜专讜转 专讘讬诐 讻诇 讻讱, 讜诇讗 讛讬转讛 转拽讜诪讛 诇诪驻诇转 讬砖专讗诇.


 讗讙讘 砖讜讗诇讬诐: 诪讗讬 [诪讛 驻讬专讜砖] "诪专讜讚讱 讘诇讗讚谉 讘谉 讘诇讗讚谉", 砖讗诐 讛讬讛 砖诪讜 "诪专讜讚讱", 诇讗 讛讬讛 砖诪讜 "讘诇讗讚谉"! 讗诪专讬 [讗讜诪专讬诐]: 讘诇讗讚谉 诪诇讻讗 讛讜讛, 讜讗讬砖转谞讬 讗驻讬讛 讜讛讜讛 讻讬 讚讻诇讘讗 [诪诇讱 讛讬讛, 讜讛砖转谞讜 驻谞讬讜 讜讛讬讜 讻驻谞讬 讻诇讘]. 讛讜讛 讬转讬讘 讚讘专讬讛 注诇 诪诇讻讜转讗 [讛讬讛 讬讜砖讘 讘谞讜 注诇 讻住讗 诪诇讻讜转讜]. 讻讬 讛讜讛 讻转讬讘, 讛讜讛 讻转讬讘 砖诪讬讛 讜砖诪讬讛 讚讗讘讜讛 [讻讗砖专 讛讬讛 讻讜转讘, 讛讬讛 讻讜转讘 讗转 砖诪讜 讜砖诐 讗讘讬讜] 讘诇讗讚谉 诪诇讻讗 [讛诪诇讱]. 讛讬讬谞讜 讚讻转讬讘 [讝讛讜 砖谞讗诪专]: "讘谉 讬讻讘讚 讗讘 讜注讘讚 讗讚谞讬讜" (诪诇讗讻讬 讗, 讜), 讻诇讜诪专, 讝讛 谞拽专讗 讻讬讘讜讚 讗讘 砖讬砖 讘讗讜诪讜转.


 讜诪住讘讬专讬诐:  "讘谉 讬讻讘讚 讗讘" 鈥� 讛讗 讚讗诪专谉 [讝讛 砖讗诪专谞讜] 讘讘诇讗讚谉, 讜注讘讚 讗讚谞讬讜" 鈥� 讚讻转讬讘 [砖谞讗诪专]: "讜讘讞讚砖 讛讞诪讬砖讬 讘注砖讜专 诇讞讚砖 讛讬讗 砖谞转 转砖注 注砖专讛 砖谞讛 诇诪诇讱 谞讘讜讻讚谞讗爪专 诪诇讱 讘讘诇 讘讗 谞讘讜讝专讗讚谉 专讘 讟讘讞讬诐 注诪讚 诇驻谞讬 诪诇讱 讘讘诇 讘讬专讜砖诇  诐. 讜讬砖专祝 讗转 讘讬转 讛' 讜讗转 讘讬转 讛诪诇讱" (讬专诪讬讛 谞讘, 讬讘-讬讙)

